අනාගතයේ සිදු විය හැකි දේශගුණික විපර්යාස , ගැටුම්, වසංගත, ජෛව විවිධත්වය අහිමි විම, පාරිසරික හායනය, වැනි අභියෝග ජය ගැනිමට උචිත කුසලතා වලින් තරුණ පරපුර සන්නද්ධ කළ යුතු බව ජනපති ගෝඨාභය රාජපක්ෂ පවසනවා.ජනාධිපතිවරයා මේ බව කියා සිටියේ ගෝලීය සංස්කෘතික බාලදක්ෂ ජම්බෝරිය  ඊයේ පස්වරුවේ ජනාධිපති කාර්යාලයේ පැවැති අවස්ථාවේදියි.පවතින කොවිඩ් වසංගතය තත්ත්වය හේතුවෙන් ප්‍රථම වරට මෙම බාලදක්ෂ ජම්බෝරිය ඔන්ලයින් තාක්ෂණය ඔස්සේ දින තුනක් ලෝකයේ රටවල් සියයක බාලදක්ෂයින් 20 දහසකට අධික පිරිසකගේ සහභාගිත්වයෙන් පැවැත්වෙනවා.සංස්කෘතිකමය වශයෙන් එකම බාලදක්ෂ ලෝකයක් යන තේමාව යටතේ පවත්වන මෙම ගෝලීය සංස්කෘතික බාලදක්ෂ ජම්බෝරිය එක් වෙමින් ජනාධිපති ගෝඨාභය රාජපක්ෂ වැඩිදුරටත් සඳහන් කළේ වර්තමානයේ තරුණ පිරිස් අතර එකිනෙක ගොඩ නැගෙන්නා වු සබඳතා, අනාගතයේ අවබෝධයෙන් යුතු ගෝලිය ස්ථාවරත්වයකට හේතු බව බවයි.මේ අතර, කොරෝනා වෛරසය මර්දනය කිරීම සඳහා රට තුල සිදුකරන එන්නත්කරණ වැඩපිළිවෙල සහ කොතලාවල ආරක්ෂක විශ්වවිද්‍යාල පනත සම්බන්ධයෙන් ජනපති ගෝඨාභය රාජපක්ෂ මහා සංඝරත්නය දැනුවත් කර තිබෙනවා.